**Anexa nr. 9**

*la Ghidul cu privire la executarea procedurilor*

*privind evaluarea impactului asupra mediului*

**CONȚINUTUL-CADRU**

**a proiectului Programului de realizare a evaluării impactului asupra mediului**

La elaborarea proiectului programului de realizare se va ține cont de principiile și cerințele minime de redactare ale documentelor, după cum urmează: structură logică și limbaj/terminologie accesibilă; expunerea imparțială și obiectivă a informației; prezentare date și informații relevante cu trimitere la surse; etc.

1. **Titlu și cuprins**

Se va indica titlul propriu-zis a documentului supus consultărilor publice și cuprinsul acestuia prin indicarea numărului de pagină, în scopul structurării volumului de informație, fapt ce nu trebuie să influențeze conținutul documentului.

1. **Introducere**
2. rezumatul activității planificate/proiectului care va cuprinde obligatoriu obiectivul/ele, scopul/rile și rezultatul/ele principal/e urmărite, caracteristicile generale ale proiectului și ale amplasamentului;
3. informații succinte, inclusiv date și rezultate obținute în procesul de autorizare a dezvoltării proiectului până la derularea procesul de evaluare a impactului asupra mediului.
4. **Datele de identificare și contact** ale titularului documentației responsabil de executarea întregii proceduri de evaluare a impactului asupra mediului a activității planificate, în dependență de caz, ale reprezentantului legal al inițiatorului proiectului:
5. nume, prenume, adresă poștală, număr telefon, fax și adresă de e-mail, adresă pagină web oficială;
6. nume companie, adresă poștală, număr telefon, fax și adresă de e-mail, adresă pagină web oficială;
7. director/manager/administrator;
8. responsabil pentru protecția mediului, în situații când este cazul, indicarea pentru fiecare domeniu specific.
9. **Graficul efectuării evaluării impactului asupra mediului**

Se specifică în ordine cronologică:

1. data începerii și timpului estimat pentru fiecare acțiune întru realizarea în complex a studiului de evaluare impactului asupra mediului, luându-se în considerație toate alternativele tehnologice și de amplasament posibil identificate:
2. demararea și perioada estimată a lucrărilor de evaluare a impactului;
3. colectarea informațiilor de la autoritățile administrației publice centrale/locale, alte instituții publice/private despre: încadrarea în documentele strategiei naționale și sectoriale, planurile urbanistice generale ale localităților, starea actuală a mediului din regiunea de interes a amplasamentului proiectului, necesară pregătirii documentației de evaluare a impactului asupra mediului, în conformitate cu procedura și termenele stabilite de legislația în vigoare;
4. efectuarea studiilor specifice estimate de inițiatorul proiectului și/sau titularul documentației, colectarea în volum deplin a dovezilor științifice a impactul negativ identificat, în dependență de factorul de mediu potențial afectat;
5. elaborarea, finalizarea și aprobarea documentației de evaluare a impactului asupra mediului;
6. prezentarea către autoritatea competentă pentru protecția mediului a variantei finale aprobată de către investitor a documentației de evaluare a impactului asupra mediului; etc.
7. termenii de realizare a consultărilor publice și dezbaterii publice asupra documentației de evaluare a impactului asupra mediului, a măsurilor și mijloacelor ce vor fi întreprinse de subiecții implicați în acest proces conform prevederilor Legii 86/2014, în vederea asigurării accesului la informație a publicului interesat, vor specifica în ordine cronologică și în dependență de subiectul implicat în acest proces:
8. *data publicării* de către inițiatorul proiectului și titularul documentației, al anunțului privind posibilitatea publicului interesat de a consulta conținutul documentației privind evaluarea impactului asupra mediului și despre data desfășurării dezbaterii publice asupra acesteia;

Se va indica și enumera măsurile ce vor fi întreprinse de către inițiatorul proiectului și titularul documentației și mijloacele pentru asigurarea consultării publicului interesat:

* pagina sa web oficială, sau când este cazul cea contractată, cu adresa exactă (link-ul) a inițiatorului unde se va publica anunțul și se va asigura accesul și/sau descărcarea fișierelor electronice referitoare la documentația de evaluare a impactului asupra mediului, sau se va specifica rezumativ parcurgerea operațiunilor din modulele/domeniile/rubricile paginii web oficiale pentru verificare și acces, etc;
* adresa poștală, specificată în anunț, locul unde inițiatorul activității planificate și/sau titularul documentației asigură accesarea documentației de evaluare a impactului asupra mediului pe suport de hârtie;
* denumirea ziarului/lor național/e și ziarului/lor de interes local, obligatoriu selectat/e în dependență de caracterul notoriu în regiunea/teritoriul pe care se planifică realizarea proiectului și în dependență de domeniul, tematica specifică pe care o abordează publicația corespunzător genului de activitate planificat; (de ex.: nu este logic publicarea anunțul privind intenția dezvoltării unui proiect din domeniul industriei, energeticii, etc într-un ziar cu tematica literară, muzicală, sport, etc.);
* denumirea mijloacelor mass-media radio, televiziune cu indicarea datei, orei de difuzare a anunțului privind posibilitatea publicului interesat de a consulta conținutul documentației de evaluare a impactului asupra mediului precum și timpul și locul desfășurării dezbaterilor publice asupra acesteia;
* specificarea/indicarea concretă a altor locuri unde a fost afișat/publicat anunțul.
1. *data adresării/depunerii* *către autoritatea/le administrației publice locale* indiferent de nivelul lor de competență, dar care ar putea fi interesate de activitatea planificată, prin natura responsabilităților specifice în materie de mediu, pe suport de hârtie și în format electronic:
* a anunțului privind posibilitatea publicului interesat de a consulta conținutul documentației privind evaluarea impactului asupra mediului și data desfășurării dezbaterilor publice asupra acesteia,
* a documentației de evaluare a impactului asupra mediului.

Se va indica și enumera măsurile ce vor și întreprinse de către *autoritatea/țile administrației publice locale* și mijloacele pentru asigurarea consultării publicului interesat:

* pagina web oficială cu adresa exactă (link-ul) a autorității/lor administrației publice locale care va/vor primi și plasa anunțul privind posibilitatea publicului interesat de a consulta pe suport de hârtie conținutul documentației privind evaluarea impactului asupra mediului și data desfășurării dezbaterii publice asupra acesteia în vederea luării în considerație a obiecțiilor și propunerilor publicului;
* adresa sediului/iilor autorității/lor administrației publice locale pe teritoriul căreia se planifică dezvoltarea proiectului și locul unde publicul poate consulta pe suport de hârtie documentația de evaluare a impactului asupra mediului;
* alte măsuri și mijloace disponibile propuse a fi utilizate pentru diseminarea informației și implicarea publicului în vederea realizării dreptului de participare la dezbatere și la luarea deciziilor importante de mediu, cât și în vederea găsirii de soluții, reciproc acceptabile, de prevenire și minimizare a impactului negativ asupra mediului în urma realizării activității planificate.
1. **Lista autorităților publice** cărora le fa vi prezentată documentația de evaluare a impactului asupra mediului.

La aprecierea inițiatorului se va indica denumirea, adresa, enumerate în ordine ierarhică de competență, autoritățile administrației publice centrale de specialitate; autoritățile publice locale indiferent de nivelul lor de competență, pentru regiunea/teritoriul cărora se planifică amplasarea proiectului și care ar putea fi interesate de activitatea planificată, prin natura responsabilităților specifice în materie de mediu.

Lista cu denumirea localităților autorităților administrației publice locale unde se estimează necesitatea desfășurării dezbaterii publice asupra documentației de evaluare a impactului asupra mediului, identificate și selectate în dependență varianta preferată de amplasare a proiectului din toate alternativele identificate de către inițiatorul activității planificate și/sau titularul documentației.

1. **Structura documentației** de evaluare a impactului asupra mediului

La elaborarea structurii documentației privind evaluarea impactului asupra mediului, titularul documentației va ține cont de cerințele minime stabilite în art.20 alin. (2) al Legii 86/2014 privind evaluarea impactului asupra mediului, și prevederile Ghidului cu privire la executarea procedurilor privind evaluarea impactului asupra mediului, în dependență de specificul proiectului.

1. **Lista detaliată a lucrărilor** de evaluare a impactului asupra mediului.

Reieșind din caracteristicile proiectului și ale amplasamentului, titularul documentației *va enumera în ordine logică lucrările și acțiunile necesare* pregătirii documentației de evaluare a impactului asupra mediului, în conformitate cu procedura și termenele stabilite de legislația în vigoare.

1. colectarea informațiilor de la autoritățile administrației publice centrale/locale, alte instituții publice/private despre:
2. încadrarea activității în documentele strategiei naționale și sectoriale, planurile urbanistice generale ale localităților, alte acte ale legislației naționale în vigoare;
3. starea actuală a mediului din regiunea de interes a amplasamentului proiectului;
4. în lipsa informațiilor tehnice și științifice existente, se vor enumera executarea *de studii și cercetări specifice* care vor avea scopul stabilirii gradului de impact asupra factorilor de mediu pentru toate variantele/alternativele identificate, și întreprinderii măsurilor de precauție (minimizare, compensare, evitare etc.) a efectelor negative asupra acestora identificați ca potențial afectați semnificativ, în procesul de dezvoltare a proiectului;
5. operațiuni de măsurare, lucrări de monitorizare a mediului, din zona amplasamentului preferat cât și zona alternativei identificate, cu specificarea componentelor de mediu care urmează a fi monitorizare și comparate.
6. obținerea coordonărilor, actelor de reglementare emise de alte autorități, inclusiv subordonate administrației publice centrale, organe de supraveghere și control, necesare eliberării acordului de mediu, potrivit legislației naționale; etc.
7. **Anexe:**
8. Modelul de anunț elaborat, în care obligatoriu se va indica:
9. termenul oferit pentru consultarea conținutului documentației de evaluare a impactului asupra mediului de către public;
10. modul, forma și mijloacele de transmitere și recepționare a comentariilor/observațiilor publicul interesat la documentația de evaluare a impactului asupra mediului;
11. nume, date contact ale persoanei/lor responsabilă/e de recepționarea comentariilor/observațiilor publicul interesat;
12. date estimative despre locul, timpul de desfășurare a dezbaterii publice, stabilită în prealabil.
13. Copii de pe actele doveditoare a informației referitoare la consultarea proiectului Programului de realizare a evaluării impactului asupra mediului:
14. Copia/ii paginii de titlu a publicației/lor păstrată în aceleași mărimi și calitate cu originalul publicației, respectiv și a paginii/lor ce conține anunțul cu privire la consultarea documentului pentru etapa procedurii de evaluare a impactului asupra mediului;
15. Dovada aplicării altor mijloace pentru asigurarea consultării Programului de realizare (de exemplu: copii de pe contracte de difuzare emisie radio și/sau TV, proces verbal de predare-primire a materialelor, avizul original semnat al scrisorilor recomandate transmise prin poștă, copiile scrisorilor adresate cu viză de intrare a cancelariei părților implicate în procesul de consultare, copii de pe corespondență electronică/e-mail, poze, video, etc.)
16. suporturi electronice (CD, USB, etc), număr de unități \_\_\_\_\_ .

Se prezintă pe suporturi electronice doar fișiere electronice în format necodificat, tip Word.doc și PDF, care obligatoriu sunt identice ca conținut precum sunt prezentate oficial pe suport de hârtie către autoritatea competentă.

1. **Declarație pe proprie răspundere** cu privire la veridicitatea informației descrise și asumarea responsabilității răspunderii juridice pentru declarații false conform prevederilor legislației naționale în vigoare, în următoarea redacție:

*„Declar pe propria răspundere că, prezenta informație este completă, veridică și corespunde stării de lucruri la momentul depunerii cererii, și îmi dau acordul, că declarațiile false care stârnesc controverse să fie verificate și, în caz de confirmare, să răspund în conformitate cu prevederile legislației în vigoare a Republicii Moldova”.*

Declarația se face la sfârșitul ultimei pagini a informației, pentru care se aplică în original semnătura, numele, prenumele complet al inițiatorului, și când este cazul, ștampilă umedă.

În vederea vizării spre neschimbare a informației, inițiatorul proiectului sau titularul documentației, obligatoriu aplică în original semnătura pe fiecare pagină din cererea anexată la scrisoarea oficială.